_:n753bdb970e1844c983a7a9af14df559exb0
<http://schema.org/articleBody>
"Výsledky tohtoročného celonárodného on-line testu počítačových znalostí IT Fitness test sú známe. Celková úspešnosť dosiahla 51,75 percenta. Oproti predchádzajúcemu ročníku ide o&#160;zhoršenie na úrovni 5,49 percenta. Závery testu chce štát zohľadniť pri skvalitňovaní vyučovacieho procesu, informovali organizátori v&#160;tlačovej správe.Slováci najlepšie ovládajú základné informácie o&#160;počítačoch, problém im nerobí ani čítanie grafov a&#160;tabuliek. Organizátori ocenili zmenšenie rozdielu medzi využívaním počítača v&#160;škole alebo zamestnaní a využívaním počítača doma na 10 percent.Najväčšie ťažkosti predstavuje kopírovanie vzorcov v tabuľkovom kalkulátore. Medzery boli odhalené aj pri formátovaní textu. Prekvapením preto nebolo zistenie, že počítač využívame v prvom rade na zábavu a získavanie informácií z rôznych oblastí záujmu. Práca a&#160;štúdium sú na vedľajšej koľaji.Zaujímavosťou je úspech najstaršieho 75-ročného respondenta, ktorý uspel na 92 percent. Najmladší účastníci mali 10 rokov a skončili s úspešnosťou od 21 do 63 percent. Bezchybní boli šiesti účastníci vo veku 25 až 55 rokov. Zo žien najlepšie dopadli tri zapojené vo veku 25 až 55 rokov, ktoré test zvládli na 96 percent.Do tretieho ročníka sa od 20. mája do 30. júna zapojilo 8 381 respondentov a ďalších 3 782 respondentov vyplnilo len informačnú časť. Najpočetnejšou zapojenou skupinou boli študenti stredných škôl vo veku 16 až 20 rokov. V&#160;porovnaní s&#160;predchádzajúcim rokom sa teda znížil záujem verejnosti, nakoľko pred rokom celým testom prešlo 35&#160;099 ľudí.TIP: Záverečná správa s podrobnými štatistickými údajmi (PDF)"
<https://zive.aktuality.sk/clanok/68609/zrucnost-slovakov-v-pouzivani-vypoctovej-techniky-sa-zhorsila/>